Espoo Art r.y.

Avoimet ja jatkuvat ryhmät keväällä 2026
2026-01-12 - 2026-05-31
Avoin ateljee, keskiviikkoisin klo 11–15 (avoin kaikille jäsenille) Maalausryhmä kokoontuu Auroratalon kurssitilassa (K-krs) keskiviikkoisin klo 11-15. Ryhmään mahtuu lisää omatoimisia maalareita. Mikäli olet kiinnostunut maalaamaan säännöllisesti tutussa porukassa, tämä on yksi vaihtoehto.
Visuaali – vertaisarviointiryhmä, kerran kuukaudessa (9 krt/v) Ideana on, että jokainen voi tuoda mukanaan 1–3 teosta yhteisesti arvioitavaksi. Työt käydään läpi yksi taiteilija kerrallaan: jokainen osallistuja kertoo ajatuksensa, ja näin syntyy monipuolinen ja hedelmällinen keskustelu. Voit osallistua myös ilman omia teoksia – pelkkä katselu, kuuntelu ja keskustelu antaa paljon uusia näkökulmia ja inspiraatiota. Kokoontumisajat ilmoitetaan sähköpostitse ja nettisivuilla.
Croquis-piirustus, keskiviikkoisin klo 18–20 alkaen vko 10 jälkeen.
Kritiikki – palaute ammattilaiselta. Lisätietoa tulossa.

Akvarellimaalauksen jatkokurssi
2026-03-12 - 2026-04-16
Viiden kerran jatkokurssi torstaisin klo 17–20
12.3.–16.4.2026

Tällä kurssilla keskitymme akvarellimaalauksen olennaisimpiin osa-alueisiin – veden hallintaan osana maalausprosessia ja maalaamiseen läpikuultavalla maalilla.
Akvarellimaalauksen kantaja-aine on vesi. Akvarellitaiteilijan näkökulmasta tämä tarkoittaa, että akvarellin käyttäminen taiteellisen ilmaisun välineenä tai työkaluna vaatii ymmärrystä veden liikkeestä sekä sen vuorovaikutuksesta pigmentin ja paperin kanssa.
Käytännössä tämä tarkoittaa kuivumisaikojen hallintaa, märkä märälle ja märkää kuivalle – tekniikkaa ja ymmärrystä akvarellimaalin käyttäytymistavoista eri olosuhteissa.
Harjoittelemalla näitä osa-alueita pyrimme vuorovaikutukseen mediumin kanssa, ja sen kautta avartamaan ja kehittämään omaa taiteellista ilmaisua ja tekniikkaa.
Tutkimme kurssilla akvarellimaalausta eri teemojen ja aiheiden kautta ja perehdymme
akvarellimaalauksen eri työskentelytapoihin:
– Maalaamme kuivalle ja märälle.
– Harjoittelemme veden ja kuivumisajan hallintaa sekä miten luodaan textuureja ja efektejä antamalla veden liikuttaa pigmenttiä paperilla.
– Harjoittelemme, miten luodaan kuva läpikuultavilla kerroksilla.
Kenelle kurssi sopii? Kurssi on suunnattu niille, joilla on aiempaa kokemusta akvarellimaalauksesta ja halua syventyä akvarellimaalauksen prosessiin.
Ajankohta: torstaisin klo 17.00–20.00
12.3., 19.3., 26.3.,9.4., 16.4. (ei opetusta kiirastorstaina)
Paikka: Espoo Art / Auroratalo, Kuninkaantie 43, 02940 Espoo
Opettaja: Taidemaalari Jan Lappalainen IG:janlappa78
Kurssimateriaalit:
• Akvarellimaalit (napit ja tuubit, tuubit suositeltavia).
suositeltavia värejä:
sininen: ultramarine blue, cobalt blue, preussian blue
punainen: burnt sienna, cadmium red, carmine
keltainen: yellow ochre, raw sienna, cadmium yellow
Indigo, Sepia tai Neutral Tint tummia valöörejä varten. Musta käy myös.
• Siveltimet:
iso sivellin, joka varaa paljon vettä – oravankarva tai vuohenkarva on sovelias.
pienempi, teräväkärkinen sivellin tarkempaan työskentelyyn – näätä tai synteettinen on sovelias.
Ota mukaan myös lattakärkinen sivellin, jos semmoinen löytyy.
• Akvarellipaperi: arkkeina tai lehtiöinä
(esim. Arches, Fabriano, Baohong, Fabriano, Saunders Waterford, 300 gsm, cold pressed tai rough)
• Lyijykynä ja pyyhekumi
• Vettähylkivä levy (esim. plexi, kapalevy tai PVC muovilevy), jos löytyy
Hinta: Espoo Artin jäsen 120 € / ei-jäsen 140 €
Maksuohjeet tulevat sähköpostiin.
Ilmoittautuminen tästä>
Viimeinen ilmoittautumispäivä 10.3.2025. Ilmoittautuminen on sitova.
Kurssi toteutuu, mikäli osallistujia on vähintään 8 (max. 10).
Paikat täytetään ilmoittautumisjärjestyksessä.
Peruutusehdot: Peruutuksista viimeisen ilmoittautumispäivän jälkeen veloitetaan 30 €.
Osallistujille lähetetään kurssikirje ennen kurssin alkua.
Lämpimästi tervetuloa mukaan syventämään akvarellimaalauksen taitojasi, kokeilemaan uutta ja löytämään omaa ilmaisua!
